Diari Oficial de la Generalitat Valenciana


Sumari del DOGV 4946, del 15-02-2005 (2005/1069)

Judici número 887/2004. Cèdula de notificació.
----------------------------------------------

### Dades del document

Número de DOGV
:   4946

Data del DOGV
:   15-02-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/1069


Organisme emissor
:   Jutjat de Primera Instància Número 23 de València

Tipus de document
:   Anunci

Judici número 887/2004. Cèdula de notificació. [2005/A1069]
  
Procediment: assumpte civil 000887/2004.
  
Judici: judici verbal (desnonament per falta de pagament) 000887/2004.
  
Part demandant: Silvia Ibáñez Beltrán.
  
Part demandada: Ricardo Sandoval Turégano i Susana Peris Carmona.
  
Sobre: verbals arrendataris i precaris.
  
En el judici referit, s'ha dictat la resolució que, literalment, és com es diu tot seguit:
  
«Sentència
  
València, 20 de gener de 2005
  
Desamparados Almenar Belenguer, magistrada jutgessa del Jutjat de Primera Instància número 23 de València, ha vist les actuacions de judici verbal civil que se segueixen amb el número 887/2004, a instància de Silvia Ibáñez Beltrán, representada per la procuradora Silvia García García i assistida del lletrat Andrés Verdú Ortiz, contra Ricardo Sandoval Turégano i Susana Peris Carmona, declarats en rebel·lia, sobre desnonament d'habitatge per falta de pagament de la renda i quantitats assimilades, més reclamació de rendes.
  
Decisió:
  
Estime la demanda deduïda per Silvia Ibáñez Beltrán, representada per la procuradora Silvia García García, contra Ricardo Sandoval Turégano i Susana Peris Carmona, declarats en rebel·lia, i condemne els demandats a pagar a l'actora la suma de mil huitanta euros (1.080 €), més els interessos legals des de la interpel·lació judicial; i declare resolt per falta de pagament de la renda el contracte d'arrendament subscrit per les parts en 20 de setembre de 2003 i, en conseqüència, declare que pertoca el desnonament de l'habitatge propietat de l'actora i sítia al carrer Miralles número 3, 6é, 21ª, de València, amb l'advertència als demandats que, si no el desallotgen voluntàriament, es procedirà al seu llançament, a costa seua. S'imposen als demandats les costes del procediment.
  
Contra la present sentència, que no és ferma, es pot interposar un recurs d'apel·lació per a l'Audiència Provincial, que haurà de preparar-se davant d'este Jutjat en el termini de cinc dies hàbils comptadors des de la seua notificació, en els termes de l'article 457 de la SOT 5766.
  
Assabenteu els arrendataris que, de conformitat amb l'article 449.1 de la YSQ 4144, no se'ls admetrà el recurs si en preparar-lo no manifesten, acreditant-ho per escrit, que han satisfet les rendes vençudes i les que d'acord amb el contracte han de pagar de bestreta.
  
Igualment, feu saber als arrendataris que, en el cas que no desallotgen voluntàriament l'immoble arrendat, una vegada siga ferma la sentència i la demandant haja presentat la demanda executiva, es procedirà al llançament dels arrendataris, fixant-se amb tal objecte el dia 21 de març de 2005, a les 10.00 hores.
  
Esta és la meua sentència que, jutjant en primera instància, pronuncie, mane i firme.»
  
Atés que es desconeix l'actual domicili o residència de la part demandada, mitjançant la provisió de 21 de gener de 2005 i de conformitat amb el que disposen els articles 156.4 i 164 de la Llei 1/2000, d'Enjudiciament Civil, el jutge acorda la publicació del present edicte en el Diari Oficial de la Generalitat Valenciana per a dur a terme la diligència de notificació de la sentència als demandats.